open-index/open-wikipedia-markdown huggingface dataset:
Haparanda

**Haparanda** (Finlandana: *Haaparanta*, lit. 'tremulo-litoro o rivo') esas urbo e la sideyo di municipo Haparanda en komtio Norrbotten, Suedia. Ol esas adjacanta Tornio, Finlando. Segun statistiki dil yaro 2020, ol havis  habitanti. Lua tota surfaco esas 6,15 km².

Haparanda situesas ye la nordala extremajo del sueda litoro, e fora de granda urbi.  Someri ibe esas tre milda por litorala loko tante fore norde, e vintri esas normale ne extreme kolda malgre relativa proximeso al Arktika Cirklo.

Haparanda havas forta konekti kun Tornio e la Finlandana latero dil rivero Torne, e bilingueso en la Sueda e Finlandana esas frequa malgre ke la Sueda esas la sola oficala linguo e la matro-linguo dil granda majoritato del habitanti.  En 2010, evaluesis ke 70% del habitanti di Haparanda parolis la Finlandana kom duesma linguo.
Mahón

**Maó-Mahón** o **Mahón** (Kataluniana: *Maó*) esas municipo e la chefurbo dil insulo Minorka.

L'urbo situesas an la estala litoro dil insulo, qua esas parto del Baleara Insuli, Hispania.

Maó-Mahón havas un ek la maxim longa naturala portui en la mondo: 5 km longa e til 900 metri larja.  L'aquo esas profunda ma ol restas grandaparte klara pro ke ol esas kelke inkluzita.

On kredas ke Mahón esas la naskeyo di mayonezo (*salsa mahonesa* en la Hispana).

Olua habitantaro en 2009 evaluesis esar 29.495.
Lecce

**Lecce** (Salentino: *Lècce*; Griko: *Luppìu*; Latina: *Lupiae*) esas historial urbo de 95.766 habitanti (en 2015) en sudal Italia, la chefurbo dil provinco Lecce, ultre un ek la maxim importanta urbi di Apulia.

Ol esas la precipua urbo dil peninsulo Salento, sub-peninsulo ye la talono del Italiana Peninsulo qua evas plua kam 2000 yari.

Pro la richa Baroka arkitektural monumenti en l'urbo, Lecce havas la surnomo "La Firenze dil Sudo".  L'urbo anke havas longa tradicional afineso kun greka kulturo depos sua fondeso; la Mesapiani qui fondis l'urbo esis Kretani segun greka arkivi.  Til hodie, en la *Grecìa Salentina*, grupo de urbi ne fora de Lecce, la linguo *griko* ankore parolesas.

Pri industrio, la "Lecce-petro" - sorto de kalkopetro - esas un ek la precipua exportacaji dil urbo, pro ke ol esas tre mola e flexebla, do apta por skulturi.  Lecce esas anke importanta agrokultivala centro, chefe por produkto di oliv-oleo e vino, ultre industriala centro por produkto di ceramiko.
Port de Pollença

**Port de Pollença** (Hispana: *Puerto Pollensa*) esas mikra urbo en nordala Mayorka, Hispania, situita an la Bayo di Pollença.

Ol situesas cirkume 6 km este de la marfora urbo Pollença e du kilometri sudeste de Cala Sant Vicenç.

La Cap de Formentor konektesas a Port de Pollença per 13,5 km longa strado.
Monopoli

**Monopoli** (Monopolitana: *Menòpele*) esas urbo e municipo en Italia, en la regiono Apulia.

L'urbo havas areo cirkume 156 km2 e jacas an la Adriatiko c. 40 kilometri sudeste de Bari.

Ol havas habitantaro 49.246 (en 2014) ed esas importanta precipue kom agrokultival, industrial e turismala centro.
Nikšić

Nikšić esas la duesma maxim granda urbo di Montenegro. Segun statistiki de 2011, ol havis  habitanti. 

## Geografio
Nikšić jacas cirkume 50 kilometri nord-esto dil chefurbo Podgorica. La surfaco di la tota municipo Nikšić esas 2065 km² e Nikšić esas segun la areo la maxim granda municipo di Montenegro.

## Historio
Dum la 4ma yarcento, Romana imperio konstruktis kolonieto kun la nomo *Onogost*. Ye la 17ma yarcento fondesis monakeyo Ostrog, qua esas importanta ekleziala centro dil Serbiana Ortodoxa Eklezio. La monarkeyo distas 10 kilometri sud-weste de Nikšić.

## Sporto
Futbalo-klubo FK Sutjeska Nikšić esis quarfoye championo di Montenegro, e basketbalo-klubo KK Sutjeska Nikšić esas anke inter la maxim bona esquadi de la lando.

## Referi
Clannad

**Clannad** esas Irlandana bando di celtic formacita en 1970.

## Verki
* Clannad (1973)
* Clannad 2 (1974)
* Dúlamán (1976)
* Crann Úll (1980)
* Fuaim (1982)
* Magical Ring (1983)
* Legend (1984)
* Macalla (1985)
* Sirius (1987)
* Atlantic Realm (1989)
* The Angel and the Soldier Boy (1989)
* Anam (1990)
* Banba (1994)
* Lore (1996)
* Landmarks (1997)
* Nádúr (2013)
Tornio

**Tornio** (Sueda: *Torneå*; Nordala Sami: *Duortnus*) esas urbo e municipo en Laponia, Finlando.

L'urbo formacas trans-frontiera jemela urbo kun Haparanda ye la sueda latero. Segun statistiki de 2021, ol havis  habitanti. Lua tota surfaco esas 1348,42 km², ek qua 161,59 km² esas aquo.

Malgre esar frontier-urbo Tornio esas unlinguale Finlandana kun mikrega nombro de Sueda parolanti, ma to ne inkluzas enorma nombro de bilingui qui parolas la Sueda kom duesma linguo. L'oficala skopo esas universala bilingueso por amba municipi.
Ciutadella de Menorca

**Ciutadella de Menorca** o simple **Ciutadella** esas urbo e municipo en westala Minorka, un ek la Baleara Insuli di Hispania.

Ol esas un ek la du precipua urbi sur la insulo, apud Mahón.
Almería

**Almería** esas urbo en Andaluzia, Hispania, situita en sudesta Hispania an la Mediteranea Maro, ed esas la chefurbo dil provinco samanoma.

Abd-ar-Rahman III fondis la *Alcazaba* (la Citadelo), qua donis al urbo lua nomo: *al-Mariyyah* ("la observoturmo").  Dum la 10ma e 11ma yarcenti ol formacis parto del Kalifeso di Córdoba, e richeskis per komerco e la texo-industrio, aparte silko.

Ol sufris multa sieji e dominacesis da kristani de 1489.  En 1522, Almería devastesis da tertremo, e rikonstrukto komencis erste la 19ma yarcento.

Dum la Hispana Interna Milito, l'urbo bombardesis da la Germana Mararmeo, e kaptesis da Franco en 1939.

Ol depose rikonstruktis sua ekonomio per produkto di legumi, kun 40.000 hektari de teplici qui provizas granda parto de Europa.
Bogor

**Bogor** (Nederlandane: *Buitenzorg*) esas urbo en la provinco West-Java, Indonezia. Segun statistiki de 2020, ol havis  habitanti. Lua tota surfaco esas 118,5 km².

Situita cirkume 60 kilometri sude de la nacionala chefurbo Jakarta, Bogor esas la 14ma maxim granda urbo di la lando. Ol esas importanta ekonomiala, ciencala, kultural e turismala centro, ultre monto-vakanceyo.

Dum la Mezepoko, ol esis la chefurbo Sunda-Rejio (Indoneziane: *Kerajaan Sunda*) e nomesis ***Pakuan Pajajaran*** o ***Dayeuh Pakuan***.  Dum la nederlandana kolonial epoko, ol nomesis ***Buitenzorg*** (*"Sen sucii"* en la Nederlandana) e servis kom la somero-rezideyo dil Guvernero-Generala di Nederlandana Est-India.

Kun plura mil homi en areo de c. 20 km2, la centrala parto de Bogor esas un ek la maxim dense habitata arei dil mondo.

L'urbo havas prezidantala palaco e botanikala gardeno (Indoneziane: *Kebun Raya Bogor*) - un ek la maxim anciena e granda en la mondo.

Olua surnomo esas "la Pluvo-Urbo" (*Kota Hujan*), pro la frequa pluveti.  Preske sempre pluvas mem dum la sika sezono.
Playa de las Américas

**Playa de las Américas** esas artificala vakanco-urbo en la sudala e sudwesta parto del municipo Arona, en westala Tenerife, un ek l'insuli dil arkipelago Kanarii, di Hispania.

Ol konstruktesis dum la yari 1960a apud l'urbo Los Cristianos ed adweste til Costa Adeje.

La vakanceyo havas drinkeyi, noktoklubi, restorerii, atraktivi, e plaji, grandparte artificala kun sablo importacita de Afrika, pro la obskureso di la lokala volkanala sablo.  Playa de las Americas esas centro dil noktala vivo en Tenerife.
Konstantin von Neurath

**Konstantin Hermann Karl Freiherr von Neurath** (n. ye la 2ma di februaro 1873 – m. ye la 14ma di agosto 1956) esis Germana naziista militisto, e ministro pri exteral aferi de Germania de 1932 til 1938, e *Reichsprotektor* di la protektorato di Bohemia e Moravia de 1939 til 1943.
Thomas Newcomen

**Thomas Newcomen** (n. februaro 1663 o 1664 til la 5ma di agosto 1729) esis Angla injenioro. Ilu developis vaporomashino qua uzesis por extraktar aquo de karbono-mineyi.
Theo van Doesburg

**Theo van Doesburg** (n. ye la 30ma di agosto 1883 til la 7ma di marto 1931) esis Nederlandana piktisto.
Tajuddin Ahmad

**Tajuddin Ahmad**, ekonomikisto e politikisto n. ye la 23ma di julio 1925 til la 3ma di novembro 1975, esis chefministro di Bangladesh de 1971 til 1972.
Carlos Castillo Armas

**Carlos Castillo Armas**, militisto e politikisto n. ye la 4ma di novembro 1914 til la 26ma di julio 1957, esis prezidanto di Guatemala de 1954 til ilua morto.
Los Cristianos

**Los Cristianos** esas urbo en Hispania kun habitantaro 21.235 (en 2017), situita an la sudala marbordo dil Kanari-Insulo Tenerife.

Ol situesas en la municipo Arona inter la kono dil monto Chayofita e la plu granda monto Guaza.  L'urbo-centro jacas cirkum la Bayo Los Cristianos, ma rapide expansesas marfore per moderna developeso.  L'urbo esas populara turisto-vakanceyo ed inkluzas paromo-portuo.

Nequale lua vivaca vicino, Playa de las Américas,  Los Cristianos havas historio de ante la turismo-explozo di la 1970a e 1980a yari.  Dum multa yari ca vakanco-nabo esis quieta pesko-vilajo e lua humila origini esas evidenta en la tipala Kanarian arkitekturo dil anciena edifici.

Nunadie tamen, l'urbo ofras vakanco-experienco, kun du sabloza plaji, multa drinkeyi e restorerii e totyara sunoza klimato. Esas lojeyi por omna budjeti, inkluze hoteli ed apartamenti.  Esas anke exkursi del urbo-portuo, inkluze delfin- e baleno-spekto ultre pesko-voyaji e partio-krozi.
Laurits Tuxen

**Laurits Regner Tuxen** (1840 til 1926) esis Daniana piktisto dil impresionista movado e skultisto. Tuxen apartenis a la grupo de Skagen-piktisti. Ilu piktis ceni di peizaji, portreti e historiala ceni.

Laurits Tuxen studiis a la Reyala Daniana Akademio di Arti. Ye la yaro 1882 Tuxen e P.S. Krøyer fondis la arto-skolo *Kunstnernes Frie Studieskoler* en København. Kom potret-piktisto Tuxen esis populara che multa princala familii en la tota Europa.

Ye la yaro 1870 Laurits Tuxen vizitis Skagen unesmafoye. Ye la yaro 1902 Tuxen habiteskis en Skagen.
 
Ye la yaro 1862 Tuxen spozigis su kun Charlotte Pauline Ursule de Baisieux (1862–1899) de Belgia qua mortis ye la yari 1899. Ye la yaro 1901 Tuxen spozigis su kun Frederikke Treschow (1856–1946) de Norvegia.
Tortosa

**Tortosa** esas la chefurbo di la *comarca* Baix Ebre en Katalunia, Hispania.

Tortosa situesas ye 12 metri super la maro-nivelo, an la rivero Ebro, protektata ye la nordala latero da la monti di la montaro Cardó.

Avan Tortosa, trans la rivero, esas la monti Ports de Tortosa-Beseit. L'areo cirkum Monto Caro ed altra alta somiti ofte kovresas per nivo dum la vintro.
Elche

**Elche** od **Elx** esas urbo situita en la *comarca* Baix Vinalopó en Hispania..

En 2014 Elx havis habitantaro 228.647 habitanti (nomizita *il·licitans* en Valenciana e *ilicitanos* en la Hispana), e tale ol esas la 20ma maxim granda urbo en Hispania.

Parto del municipo esas litorala ma la urbo ipsa jacas 11 km fore de la Mediteranea Maro.  La mikra rivereto Vinalopó fluas meze tra l'urbo.

Elx esas tante proxim Alicante, ke la du urbi formacas urbaro de 800.000 habitanti, nombro qua povas duopleskar dum la somero..
Óbidos, Portugal

**Óbidos** esas urbo e municipo en la regiono Oeste di Portugal.

L'urbo ipsa havas cirkume 3100 habitanti.  La habitantaro dil municipo en 2011 esis 11.772, en areo de 141,55 km2.

###### Nomo
La nomo "Óbidos" esas Latinigita (*oppidum*, citadelo) derivuro de la plu anciena Kelta "Eburobricio".

###### Turismo
Óbidos situesas sur kolino, encirkligita da fortifikita muro.  Óbidos restas bone-prezervita exemplo di mezepokal arkitekturo; lua stradi, placi, muri e kastelo esas populara turisto-destino.

Singla-julie la kastelo di Óbidos aranjas tradicionala 'Mezepokal Merkato'.  Dum du semani la kastelo e cirkondanta urbo rikreas la spirito di mezepokal Europa.
Caldas da Rainha

**Caldas da Rainha** esas mezgranda urbo en westala centrala Portugal en la historiala provinco Estremadura e la distrikto Leiria.

L'urbo servas kom la sideyo dil municipo samnoma e la *Comunidade Intermunicipal do Oeste*.

En 2011, la municipo havis habitantaro 51.729 en areo de 255,69 km2, kun 30.343 rezidant en la urbo.  Malgre ke l'urbo ipsa jacas c. 10,5 kilometri marfore, tri ek la komoni dil municipo jacas an la Atlantika Oceano.  Caldas da Rainha esas konocata pro sua sulfoza termi e ceramikaji.

La habiteyo fondesis dum la 15ma yarcento da Rejino Leonor (Rainha Dona Leonor), elqua establisis hospitalo e kirko ye la situo di termo. La Hospitalo Termal Rainha D. Leonor esas la maxim anciena tala institucuro en la mondo, kun kin yarcenti de historio.  Lua nomo, ofte kurtigata a simple "Caldas", esas tradukebla kom "La termo dil rejino" o "La balneyo dil rejino".

Caldas da Rainha esas Kreiva Urbo di UNESCO.  Ol esas hemo di multa kultural institucuri.  Ol havas non muzei pri arto, historio, e biciklago.  Kultural e sportala loki inkluzas *Centro Cultural e de Congressos*, centro por pleal arti, expozi, e konferi; *Expoeste - Centro de Exposições do Oeste*, qua aranjas expozi e festivali; taurocirklo; plura futbalo-agri; e multa-sporta municipala komplexo.  Caldas havas sis profesional ed edukal institucuri, inkluze skolo di arti e desegno e skolo pri ceramiko.
Le Simpson

**Le Simpson** (Angle **The Simpsons**) esas Usana animita televizionala serio kreita da Matt Groening.

La serio esas satiro pri l'Usana socio. Pro la fixa karakteri ol anke klasifikesas sitkomo. La serio, qua debutis en 1989, ganis diversa premii, interaltre premio Emmy e premio Peabody. 

La familio Simpson konsistas de:
* Homer Simpson - patro
* Marge Simpson - matro
* Bart Simpson - filiulo
* Lisa Simpson - filiino
* Maggie - filiino (infanto)
Vélez-Málaga

**Vélez-Málaga** esas municipo e la chefurbo dil *comarca* Axarquía en la provinco Málaga, en la hispana autonoma regiono Andaluzia.

Ol esas la maxim importanta urbo en la *comarca*.  Lokale ol referesas kom *Vélez*.  La municipo formacas parto del regiono Costa del Sol.

Vélez-Málaga ipsa esas "vivaca merkat-urbo e provizo-centro por la farmisti dil regiono", 4 km marfore de Torre del Mar ma, nequale ta litorala vakanceyo, ne dominacata da la turismo-industrio.

La habitantaro di Vélez Málaga en 2015 esis 78.166.  En 2010, la habitantaro dil municipo Vélez-Málaga superesis 75.000, tale ol esas la quaresma maxim populoza municipo dil provinco, dop Malaga, Marbella e Mijas.  Generale, la populo-kresko en Vélez-Málaga esis alta dum la lasta yardeki.
Tijuana

**Tijuana** esas la maxim populoza urbo dil stato Baja California e Peninsulo Baja en Mexikia.

Kom la 6ma maxim granda urbo en Mexikia e centro dil 6ma maxim granda metropolo en Mexikia, Tijuana forte influas eduko e politiko trans la lando, plus transporto, kulturo, arto e fabriko, e kom migro-nabo. Nunadie Tijuana esas un ek la maxim rapide kreskanta metropolal arei en Mexikia. Segun statistiki por 2019, l'urbo havis  habitanti.

Tijuana situesas an la Pacifika litoro di Baja California. Dominacanta fabriko-centro di Nord-Amerika, l'urbo gastigas kontori di multa plurnaciona kompanii. Dum la frua 21ma yarcento, Tijuana divenis la centro di fabrikado di medicinal aparati di Nord-Amerika.

Tijuana esas anke kreskanta kulturala centro. L'urbo esas la maxim vizitata frontier-urbo en la mondo; havanta frontiero de c. 24 km kun San Diego, Usa. Plu kam kinadek milion homi transiras la frontiero inter ta du urbi omnayare. Tale la Eniro-Portuo San Ysidro esas la quaresma maxim uzata terala frontiero-transireyo en la mondo, kun 300.000 transiri singladie.

Tijuana esas la 45ma maxim granda urbo en Amerika ed esas la maxim westala urbo en Mexikia

La moderna historio di Tijuana komencis lor l'arivo di hispana exploreri dum la 16ma yarcento qui facis mapi di la litoro. Kande l'usana okupo di Mexiko finis per la Pakto di Guadalupe Hidalgo, la nova internaciona loko di Tijuana an la frontiero duktis a nova ekonomial e politikal strukturo. L'urbo fondesis ye 11 julio 1889.

Ofte konocata per sua supozebla parafo, *T.J.*, e surnomo *Gateway to Mexico* (pordeyo a Mexikia), l'urbo historiale servas kom turisto-centro depos la 1880a yari.

## Nomo
La nomo dil urbo devenas de la *rancho* quan Santiago Argüello Moraga establisis en 1829, nomizita *Rancho Tía Juana*.

L'unesma hispana misiono nomizis la kolonio diverse *La Tía Juana*, *Tiguana*, *Tiuana*, *Tiwana*, *Tijuan*, *Ticuan*, ultre *Tijuana*.

## Referi
Dénia

**Dénia** esas historiala litorala urbo en la provinco Alicante, Hispania, en tale nomizita "Costa Blanca", inter Alicante e Valencia. Segun statistiki dil yaro 2018, ol havis  habitanti, tamen ta nombro plu kam duopleskas pro turismo dum la somerala monati. La tota surfaco dil urbo esas 66,2 km².

Ol esas la chefurbo e judiciala sideyo dil *comarca* Marina Alta.

La historiala heredajo di Dénia influesis dal Iberiana, Greka, Romana, Islamana, Napoleonala e kristana civilizuri.
Leonie Tepe

**Leonie Katarina Tepe** (n. ye la 12 di septembro 1995 en Köln) esas German cinem-aktorino e televiziono-aktorino.
Yogyakarta

**Yogyakarta** (anke **Jogjakarta** o **Jogja**; Java-ana: *Ngayogyakarta*) esas la chefurbo dil Specala Regiono Yogyakarta en Indonezia, sur la insulo Java. Segun statistiki de 2023, ol havis  habitanti. Lua tota surfaco esas 32,82 km². Lua metropolala regiono havis  km² e  habitanti ye la sam yaro.

Yogyakarta nomizesas pro la indiana urbo Ayodhya, la naskeyo dil heroo Rama dil epikajo *Ramayana*. *Yogya* signifikas "apta", e *karta* "prosperoza, florifanta" - tale, "urbo qua esas apta prosperar". Ol esas la chefurbo dil Sultanio Yogyakarta e servis kom la chefurbo di Indonezia de 1946 til 1948 dum la Indoneziana Nacionala Revoluciono, kun Gedung Agung kom la prezidantala sideyo. Un ek la distrikti en sudesta Yogyakarta, Kotagede, esis chefurbo dil sultanio Mataram inter 1587 e 1613.

Yogyakarta egardesas kom importanta centro por klasika Java-ana arti e kulturo quala baleto, texuri *batik*, dramato, literaturo, muziko, poezio, arjento-forjo, vidala arti, e la marioneti *wayang*. Famoza kom centro edukala, Yogyakarta esas la hemo di granda studento-populo e dozeni de skoli ed universitati, inkluze Universitato Gadjah Mada, la maxim granda universitato ed un ek la maxim prestijoza en la lando

Yogyakarta egardesas kom "developita" urbo. Projeto por duesma fazo dil alta-rapidesa treno nun developesas de Bandung a Yogyakarta e Surakarta.
Mondo (Revuo)

**Mondo** esis revuo skribita per Ido. La revuo esis l'oficala organo di Akademio Idista. La revuo aparis monatale inter 1912 e 1922 en Frankfurt am Main (Germania) ed inter 1924 e 1926 en Stockholm (Suedia).  Inter la redakteri di *Mondo* esis sueda idisto Per Ahlberg.
Álora

**Álora** esas municipo en sudala Hispania qua esas parto del provinco Málaga en la regiono Andaluzia.

Ol situesas c. 40 km de Málaga, an la dextra rivo dil rivero Guadalhorce ed an l'alta-rapidesa fervoyo inter Córdoba e Málaga, en la *comarca* Valle del Guadalhorce.  Ol esas tipala *pueblo blanco*, to esas, blanke kalk-indutita vilajo qua jacas inter tri rokoza kolini sur qui esas la ruinuri dil kastelo.

La municipo kovras areo 169 km2.  La kolini esas kovrita per cereali, olivieri e querki, e fruktarboreyi de frukti e legumi qui kovras la bazo dil valo.

Olua habitantaro esis 13.436 habitanti en 2008.

La historio di Álora komencis dum prehistoria tempo en la *Hoyo del Conde*, kelke plu kam kilometro fore del urbo.

La habitanti di Álora konocesas kom *Perotes*
Dominique Mbonyumutwa

**Dominique Mbonyumutwa**, docisto e politikisto n. 1921 til la 26ma di julio 1986, esis provizore la prezidanto di Ruanda, de la 28ma di januaro 1961 til la 26ma di oktobro 1961 pos l'aboliso di la monarkio.
Marala nivelo

**Marala nivelo** esas la mezavalora nivelo de la surfaco dil oceano, uzata por mezurar l'altitudo en ula loko o geografiala saliajo, exemple monto. Pro ke la nivelo di la maro ne esas konstanta pro la marei, e ne esas la sama en omna oceani, singla lando adoptas predeterminita nivelo de ula specifika loko e specifika epoko por mezurar l'altitudi.

La marala nivelo varias segun historiala epoko, exemple dum la lasta glacial epoko la nivelo di la mari esis plu basa kam nun, e kelka regioni nun submersita jacis super la marala nivelo. Kelka regioni de la Tero jacas sub la marala nivelo, exemple la zoni proxim la Mortinta maro en Israel, o kelka regioni de Nederlando.
Douglas (homonimo)

**Douglas** esas la nomo di la chef-urbo dil Insulo Man, qua apartenas ad Unionita Rejio. Ma anke existas altra loki nomizita **Douglas**, exemple:

* Douglas, Alabama
* Douglas, Arizona
* Douglas, Georgia
* Douglas, Wyoming
Theo Wolvecamp

**Theo Wolvecamp** (n. ye la 30ma di agosto 1925 til la 11ma di oktobro 1992) esis Nederlandana piktisto.
Monterey, Kalifornia

**Monterey** (Hispane: *Monterrey*; Ohlone: *Aacistak*) esas urbo situita en la komtio Monterey, apud Monterey-bayo, en Usana stato Kalifornia. Segun la demografiala kontado di 2020, ol havis  habitanti, kontre  habitanti en 2010. To signifikas ke la habitantaro augmentis per 8,7% inter la du kontadi. Lua tota surfaco esas 22,40 km², equivalanta a 8,65 mi². L'urbodomo jacas ye 8 metri super la maro-nivelo.

## Historio
Fondita ye la 3ma di junio 1770, ol esis chefurbo di Alta California sub Hispana e Mexikian administrado. Dum ta periodo, Monterey havis l'unesma teatro, publika edifico, biblioteko, publika skolo, imprimomashino, e jurnalo en Kalifornia. Ol esis olim la sola eniro-portuo por omna impostebla vari en Kalifornia.

En 1846, dum la milito Mexikian-Usana, Usana standardo levesis super la doganeyo. Pos ke Kalifornia cedesis ad Usa pos la milito, l'unesma konstitucala konfero di Kalifornia eventis en Monterey en 1849.

Monterey e la cirkondanta areo atraktis artisti depos la tarda 19ma yarcento e multa celebrata piktisti e skribisti lojis ibe. Til la 1950a yari, esis ibe abundanta peskerio.

Inter la nuntempal atraktivi di Monterey esas l'Aquario di Monterey-Bayo*, Cannery Row, Fisherman's Wharf,* la muziko- ed arti-festivalo *California Roots,* e la yarala Jazo-Festivalo di Monterey.
Vicente Huidobro

**Vicente García-Huidobro Fernández** (n. ye la 10ma di januaro 1893 til la 2ma di januaro 1948) esis Chiliana poeto.
Fuengirola

**Fuengirola** (dum anciena tempo konocita kom **Suel** e **Suhayl**) esas granda urbo e municipo en la Costa del Sol en la provinco Málaga en l'autonoma komuneso Andaluzia en sudala Hispania.

L'urbo situesas an la centrala litoro dil provinco.  En 2018 ol havis 75,396 habitanti en areo de 10,2 km2.

Ol esas importanta turisto-vakanceyo, kun plu kam 8 km de plaji e mezepokala fortreso.  Quale granda parto de ca litoro, ol subisis konsiderinda urbala developeso.

L'areo havas subtropika Mediteraneana klimato, kun yarala mezvalora temperaturo 18 °C (65°F) e mezvalora somero-temperaturo plu kam 30 °C (86°F)
Timothy Dalton

**Timothy Dalton** (n. **Timothy Leonard Dalton Leggett** ye la 21ma di marto 1946) esas Britaniana cinem-aktoro, famoza pro partoprenar en la cinematografuri *The Living Daylights* (1987) e *Licence to Kill* (1989) kom la personajo *James Bond*.
Isaac Grünewald

**Isaac Grünewald** (n. ye la 2ma di septembro 1889 til la 22ma di mayo 1946) esis Sueda piktisto. Il apartenis al unesma generaciono di modernista piktisti di Suedia, de 1910 til lua morto. Ilua piktala stilo judikesas kom expresionista.
Ibrahim Nasir Rannabandeyri Kilegefan

**Ibrahim Nasir Rannabandeyri Kilegefan**, politikisto n. ye la 2ma di septembro 1926 til la 22ma di novembro 2008, esis prezidanto di Maldivi de 1968 til 1978, pos l'aboliso dil sultanio en la lando.
Gregory Corso

**Gregory Nunzio Corso** (n. ye la 26ma di marto 1930 til la 17ma di januaro 2001) esis Usana poeto, de la nomizita *[[Generaciono Beat]]*, ensemble kun Jack Kerouac, Allen Ginsberg e William S. Burroughs.
Mary Higgins Clark

**Mary Theresa Eleanor Higgins Clark** (n. ye la 24ma di decembro 1927 til la 31ma di januaro 2020) esis Usana skriptisto.
Ensenada, Baja California

**Ensenada** esas litoral urbo en Mexikia, la triesma maxim granda en Baja California.

Jacanta 125 kilometri sude de San Diego en la peninsulo Baja California, ol lokale referesas kom *La Cenicienta del Pacífico*, "La Cinderela di la Pacifiko".

Un ek l'unesma kolonii fondita en le California, Ensenada emersis kom destino por krozo-navi, aerospaco-centro, e pordeyo a Valle de Guadalupe, lokala vino-regiono.  Un ek l'unesma *Vitis vinifera* atingis la Misiono San Ignacio en 1703, kande la jezuito Padre Juan de Ugarte plantacis l'unesma viteyi ibe.

Situita an la litoro di Bahía de Todos Santos, la Portuo di Ensenada esas importanta komercala, peskala, e turismala portuo. L'urbo gastigas mararmeo-bazo, armeo-bazo, e milital aeroportuo.

Ensenada esas la municipala sideyo e kultural e komercala centro dil municipo Ensenada.  En 2015, la municipo havis habitantaro 519.813.

Dop Ensenada esas mikra montari.  Proximeso a la Pacifiko e varma Mediteraneana latitudo kreas milda vetero totyare.  La pluvo-sezono dum la vintro esas kurta e l'areo subisas longa sikeso-periodi, qui povas minacar la vitobero-rekolti.

La Nacionala Parko *Constitución de 1857* esas proxima, anke la Sierra de Juarez e Nacionala Parko San Pedro Martir, qua mantenas un ek la maxim bona astronomial observatorii en la lando.
Mijas

**Mijas** esas municipo en la provinco Málaga, en l'autonoma komuneso Andaluzia, Hispania.

Situita an la sudesta litoro di Hispania, Mijas apartenas a la regiono Costa del Sol Occidental.  Olua centro esas tipala Andaluziana blanke kalk-indutita vilajo, Mijas Pueblo, situita sur montopento cirkume 430 metri super la maro-nivelo, en la sino dil regiono Costa del Sol.

En 2018 la habitantaro di Mijas esis 80.630, en areo de 148.8 km2.

La municipo havas tri nuklei, ube lojas la majoritato del habitantaro:

* Mijas Pueblo (vilajo sur kolinopento, administrala centro dil municipo)
* La Cala de Mijas (litorala vilajo e marbordala vakanceyo)
* Las Lagunas (preurbana e komercal areo norde e weste de, e grandaparte integrigita kun, Fuengirola).

La nomo Mijas Costa signifikas la litoral areo Mijas, aparte la vilaji Calahonda, Riviera e La Cala de Mijas.

L'ekonomio di Mijas precipue fondesas sur turismo, kun lokala historiala muzei e multa suveniro-butiki.  La municipo havas sep golfeyi.

Agrokultivala produkturi inkluzas terpomi, cereali, ed avokadi.
Jackie Joyner-Kersee

**Jacqueline 'Jackie' Joyner-Kersee** (n. ye la 3ma di marto 1962) esas Usan ex-atleto. Dum elua kariero, el ganis entote 6 Olimpiala medalii dum quar Olimpiala Ludi, di qui tri ora, 1 arjenta e du bronza. Elua fratulo, Al Joyner, esis mariajita kun l'atletino Florence Griffith-Joyner.
Domenico Scarlatti

**Giuseppe Domenico Scarlatti** (n. ye la 26ma di oktobro 1685 til la 23ma di julio 1757) esis Italiana kompozisto.
Oskar Fischer

** Oskar Fischer** (n. 19 di marto 1923 til 2 di aprilo 2020) esis Germana politikisto e komunisto. Inter 1975 e 1990 il esis ministro por extera politiko di GDR. 

Inter 1955 e 1959 Oskar Fischer esis ambasadisto di GDR en Bulgaria. Inter 1976 e 1990 il esis membro del parlamento dil GDR por li Socialista Partiso di Uneso di Germania. Fischer esis anke membro del centrala komitato dil Socialista Partiso di Uneso di Germania inter 1971 e 1989.

Dum la yaro 1975 Oskar Fischer divenis ministro por extera politiko di GDR. Antee ilu ja esis vice-ministro e statala sekretario por extera politiko di GDR.

Oskar Fischer mortis ye la 2ma di aprilo 2020 en Berlin evinta 96 yari.
Mexicali

**Mexicali** esas la chefurbo dil Mexikiana stato Baja California e la sideyo dil municipo Mexicali.

L'urbo Mexicali havis habitantaro 689.775 en 2010, dum ke la habitantaro dil metropolal areo esas 996.826; tale ol esas la duesma maxim populoza urbo en Baja California.

L'urbo mantenas alte edukita e habila populo; ol moderneskas e divenis importanta populo-centro en ta dezerto-regiono.

Fondita ye 14 marto 1903, Mexicali situesas an la frontiero inter Mexikia ed Usa, adjacanta l'usana urbo Calexico, Kalifornia,

L'ekonomio di Mexicali historiale fondesas sur agrokultivala produkturi, e ti restas granda sektoro dil ekonomio.  Tamen, l'ekonomio movis gradope de agrokultivo ad inkluzar industrio, chefe *maquiladoras -* senimposta fabrikerii en qui parti de Usa importacesas, asemblesas, e lore retrosendesas ad Usa kom finita produkturi.

Mexicali divenis la nacionala centro dil aerospaco-industrio en Mexikia kande Rockwell Collins establisis operaco ibe en 1966.
Geoffrey Winston Palmer

**Geoffrey Winston Russell Palmer**, yuro-docisto e politikisto n. ye la 21ma di aprilo 1942, esis chefministro di Nova-Zelando de 1989 til 1990.
Halle (Saale)

**Halle** esas la maxim granda urbo di Germana stato Saxonia-Anhalt. L'urbo jacas apud la fluvio Saale. Segun statistiki de 2018 ol havis  habitanti. Lua tota surfaco esas 135,02 km².

## Kulturo
Halle konsideresas kom kulturala chefurbo di Saxonia-Anhalt. Halle esas la sideyo di Martin-Luther-Universitato di Halle-Wittenberg qua un dil maxim anciena universitati di Europa. La urbo anke esas la sideyo dil akademio Leopoldina qua esas la Germana akademio di natur-ciencisti.

## Historio
La urbo mencionesis por la unesma foye en historiala dokumento ye la yaro 806.

## Sporto
La futbalo-klubo Hallescher FC ludas en la triesma maxim alta futbalo-ligo di Germania.
Tequila, Jalisco

**Santiago de Tequila** o **Tequila** (lingui Nahuatl: *Tequillan, Tecuila* "loko di tributo") esas Mexikiana urbo e municipo situita en la stato Jalisco, c. 60 km del urbo Guadalajara.

Tequila konocesas kom la naskeyo dil alkoholoza drinkajo samanoma, “tequila,” qua faceseas per la planto blua agavo, indijena en ta areo.  La sino dil planto kontenas sukri ed esis uzata dal indijena homi hike por facar fermentacita drinkajo.  Pos ke la hispani arivis, li trovis ica fermentacita drinkajo e distilis ol, tale produktinte la *tequila* quan on konocas hodie.

Pro la populareso dil drinkajo ed olua historio l'urbo e cirkondant areo esas Mondala Heredajo-Situo di UNESCO.  Ol anke nomizesis "Pueblo Mágico" (Magial Urbo) en 2003 da la federala guvernerio di Mexikia.

En 2010 la habitantaro dil urbo esis 26.809, e dil muncipo esis 40.697, en areo de 356.14 km2.

Tequila havas klimato subtropika mi-arida, kun vintri e printempi sika e dolca.  La temperaturo mezvalora esas 23,2 °C.  Pluvas normale inter la monati junio ed oktobro.

Tequila esas anke famoza pro esar la ceneyo dil sucesoza *telenovela* (sapon-dramato) *Destilando Amor*, kun l'aktori Angélica Rivera ed Eduardo Yáñez.
Félix Malloum

**Félix Malloum**, militisto e politikisto n. ye la 10ma di septembro 1932 til la 12ma di junio 2009 esis Prezidanto di Chad de 1975 til 1979.

Il esis la duesma prezidanto di Chad, ed asumis la povo pos ke stato-stroko revokis la prezidanto François Tombalbaye ye la 13ma di aprilo 1975.
Mojácar

**Mojácar** esas urbo e municipo situita en la sudesto del provinco Almería (en Andaluzia) en sudala Hispania, apud la Mediteranea Maro.

Ol situesas 90 km fore del chefurbo dil provinco, Almería.  Ol esas elevita surmonta vilajo qua retenas sua tradicionala blanka koloro (ol esas altravorte vilajo blanke kalk-indutita).

Esas anke turisto-vakanceyo sude del urbo, an la litoro, qua nomesas *Mojacar Playa*.

En 2018 la habitantaro dil urbo esis 6301, en areo de 72 km2.
Heinz Jacob

**Heinz Jacob** o plu tarde *Henry Jacob* esis eminenta Germana-Angliana Idisto. Ilu naskis ye la yaro 1909 e mortis ye la yaro 1993. Il esis la fratulo di Max Jacob e filiulo di Hermann Jacob ed Else Jacob. La tota familio parolis Ido ed omni laboris por la linguo e partoprenis la Ido-movemento en Berlin.

Max e Heinz exekutis importanta laboro redaktal ed imprimal por Ido-Centrale, imprimerio ed editerio fondita ed olim proprietata da lua patro Hermann. Li anke kunredaktis *[[Mikra Buletino]]*, importanta Ido-revuo monatala qua aparis inter 1923 e 1936. Pro la politikale kondicioni en Germania pos 1933 la familio Jacob livis Germania. 

Heinz Jacob laboris en Anglia e divenis chefo di mikra impremerio. Il mariajis kun la Britaniana Idistino May Spillane qua esis aktiva en la Angla Ido-movemento. Il asumis la funciono dil redaktero di Progreso di qua kunredaktero il ja esis antee.  Ma la komenco di la Duesma mondomilito en la yaro 1939 haltigesis la aktiveso di Heinz Jacob kom redaktero di Progreso. Kom Germano il enkarcerigesis e transportesis ad Australia. Il povis retrovenar ad Anglia e recevis la civitaneso dil Unionita Rejio. Heinz Jacob divenis Anglo e chanjis oficale sua nomo en Henry Jacob..

Henry Jacob komencis laborar kom jurnalisto, ma durigis sua laboro por Ido. Il esis plura yari itere redaktero di Progreso, membro dil Direktanta Komitato dil  ULI e dil Ido-Akademio. Henry Jacob esis de 1973 til 1987 prezidanto di idala mondala asociuro Uniono por la Linguo Internaciona Ido.

Heinz Jakob esis specialisto pri linguistiko ed esis autoro di multa verki.

### Verki
*Internationale Werbung und Sprachenpsychologie : Weltsprache Ido. Berlin-Charlottenburg : Deutscher Ido-Bund e.V., circum 1932 (2ma edituro)
*Esperanto-Ido : lexiko komparanta di la du internaciona helpolingui, kun la afixi, la tabelo di la korelativa vorti e la kompleta gramatiko ek la Fundamento = Esperanto-Ido : vortaro kompara de la du internaciaj helplingvo.	Berlin-Charlottenburg, 1934.
*Esperanto-Idovortaro. vortaro de lexiko da Heinz Jacob, 1934.
*Mil vorti Ido. Uniono por la Linguo Internaciona (Ido). Loughton, 1939.
*On the choice of a common language. New Education Fellowship. London, I. Pitman, 1946.
*A planned auxiliary language. London : D. Dobson Limited, 1947.
*Kontributaji a la studio di la historio di nia linguo. Editerio Progreso / 1987, Uniono por la Linguo Internaciona (Ido).
*Pri la futura developo di lingui nacionala e lingui konstruktita. Editerio Progreso / 1992, Uniono por la Linguo Internaciona (Ido).

## Referi
Bauru

**Bauru** esas urbo en la stato Sao Paulo, Brazilia. Segun la demografiala kontado di 2022, ol havis  habitanti. Lua tota surfaco esas 673,5 km².

Bauru fondesis en 1896, e komencis kreskar rapide dum la komenco di la 20ma yarcento. Nun, 4 importanta chosei konvergas al urbo: *Marechal Rondon* (SP-300), *Comandante João Ribeiro de Barros* (SP-225), *Cesário José de Carvalho*, ed *Engenheiro João Batista Cabral Rennó*. L'urbo ank esas importanta koncentro-punto por ferovoyala transporto dil stato São Paulo.

## Referi
Limerick

**Limerick** esas urbo en la Republiko Irlando. Segun la demografiala kontado di 2016, ol havis  habitanti. Lua tota surfaco esas 59,2 km². Jacanta apud la komenco di estuario ube la fluvio Shannon larjeskas ante atingar l'oceano Atlantiko, l'urbo okupas lua du rivi. Nun, ol esas la 3ma maxim populoza urbo de la Republiko Irlando, dop Dublin e Cork.
Ödön von Horváth

**Edmund (Ödön) Josef von Horváth**, n. ye la 9ma di decembro 1901 en Sušak (hodiala Kroatia) til la 1ma di junio 1938 en Paris, esis Austriana-Hungariana skriptisto. Ödön von Horváth skribis en la Germana.

## Vivo
Ödön von Horváth esis la filiulo dil Austriana-Hungariana diplomacisto Ödön Josef von Horváth (1874–1950) e di Maria Lulu Hermine naskinta Prehnal (1882–1959). Lua patro devenis de Slavonia qua apartenis lore a Hungaria. 

Ye la yaro 1902 la familio translojis a Belgrade e ye la yaro 1908 a Budapest. Ödön von Horváth finis la skolo en Wien e studieskis en München, ma ilu ne finis sua studio. Ja dum sua studiado von Horváth skribeskis kom autoro.

Ödön von Horváth esis granda enemiko di nacionalsocialismo e pro to ekmigris de Germania. Ödön von Horváth mortis dum tempesto en Paris ye la 1 di junio 1938.

## Verko
Ödön von Horvath komencis kom autoro di teatraji. Ilu anke skribis kritikala romani ed avertis pri la nacionalsocialismo. Lua maxim famoza verki esas la teatraji *Geschichten aus dem Wiener Wald* (Rakonti ek la Wiener Wald), *Glaube Liebe Hoffnung* (Kredo, amoro, espero)  e *Kasimir und Karoline* (Kasimir e Karoline), ma anke lua romani *Der ewige Spießer* (L'eterna borgezacho), *Jugend ohne Gott* (Yuneso sen Deo) e *Ein Kind unserer Zeit* (Infanto di nia tempo). 

### Teatraji
* 1922 *Das Buch der Tänze*.
* 1923 *Mord in der Mohrengasse*.
* 1924 *[[Niemand (Horváth)|Niemand]]* (ne publikigesis til la yaro 2016)
* 1926 *[[Zur schönen Aussicht]]*.
* 1926 *Die Bergbahn* (originale *Revolte auf Côte 3018*)
* 1929 *Sladek der schwarze Reichswehrmann*, 1929 (originale *Sladek o Die schwarze Armee*)
* 1929 *Rund um den Kongreß*
* 1930 *Die Lehrerin von Regensburg*
* 1931 *[[Italienische Nacht]]*
* 1931 *[[Geschichten aus dem Wiener Wald]]*
* 1932 *'[[Glaube Liebe Hoffnung]]*
* 1932 *[[Kasimir und Karoline]]*
* 1933 *[[Die Unbekannte aus der Seine]]*
* 1934 *[[Hin und Her]]*
* 1934 *Mit dem Kopf durch die Wand*
* 1936 *[[Don Juan kommt aus dem Krieg]]*
* 1936 *[[Figaro lässt sich scheiden]]*
* 1937 *Pompeji. Komödie eines Erdbebens*
* 1937 *[[Ein Dorf ohne Männer]]*
* 1937 *Himmelwärts*
* 1937 *Der jüngste Tag*.

### Romani
* 1929 *[[Sechsunddreißig Stunden]]*
* 1930 *[[Der ewige Spießer]]*
* 1937 *[[Jugend ohne Gott]]*
* 1938 *[[Ein Kind unserer Zeit]]*
* 1938 *Adieu Europa* (fragmento)

### Altra Prozo
* 1924-1926 *Sportmärchen*
* 1932 *Interview*
* 1932 *Gebrauchsanweisung*
* 1929 *Stunde der Liebe*,
Georgi Dimitrov

**Georgi Dimitrov Mihaylov**, kompozisto e politikisto n. ye la 18ma di junio 1882 til la 2ma di julio 1949 esis chefministro di Bulgaria de 1946 til lua morto. Il esis l'unesma chefministro komunista di la lando.
Saarbrücken

**Saarbrücken** esas la chefurbo dil Germana stato Saarland, Germania. Segun statistiki de 2015, ol havis  habitanti.

## Geografio
Saarbrücken jacas en la sud-westo di Germania ye la frontiero kun Francia. La fluvio Saar flua tra la urbo.

## Historio
La hodiala Saarbrücken fondesis ye la yaro 1909 per la uniuro di la urbi Saarbrücken, St. Johan e Malstatt-Burbach.

## Ekonomio
Saarbrücken esis industriala centro dil karbono-minado.

## Sporto
La maxim populara sporto-klubo di Saarbrücken esas la futbalo-klubo 1. FC Saarbrücken. Ye la sezono 2019/20 1. FC Saarbrücken nur ludis en la quaresma ligo en Germania, ma la esquado di mulieri ludis en la duesma maxim alta ligo di Germania.
Christian Nodal

**Christian Jesús González Nodal** (n. Caborca, Sonora, ye la 11ma di januaro 1999) esas Mexikiana kantisto e kompozisto di kansoni. Ilu ganis trifoye la premio *Latin Grammy Awards*, e dufoye la premio *Billboard Latin Music Awards*.
Soyuz 9

**Soyuz 9** esis misiono di USSR.

Ye 1 di junio 1970, spaconavo lancesis portante Andrian Nikolayev e Vitaly Sevastyanov. Dum preske 18 dii li esis en orbito cirkum Tero, quo esis la maxim longa dureso depos Gemini 7 en 1965. La skopo esis evaluar la laboro facebla, e saveskar konsequantaji sen gravitado, dum longa periodo en orbito.
Johanna Spyri

**Johanna Spyri** (1827 til 1901), naskis kom *Johanna Louise Heusser*, esis Suisana skriptistino. Elu skribis libri e rakonti por yuna lektanti e divenis famoza per sua roman-figuro *Heidi*.

## Vivo
Johanna Spyri esis mariajita kun Bernard Spyri e la paro havis un filiulo. La mariajo ne esis felica. 

Inter 1875 e 1892 Johanna Spyri laboris kom instruktistino en skolo por yunini en Zürich.

La du romani pri la Suisana yunino *Heidi* tradukesis en 58 lingui,

## Verko
La rakonti e romani da Johanna Spyri skribesis por yuna lektanti, ma li kontenas anke kritiko pri la sociala relati en sua patro Suisia. En la verki da Johanna Spyri infanti e yuna mulieri esas ofte en la fokuso.

* 1871: Ein Blatt auf Vrony’s Grab 
* 1872: Nach dem Vaterhause!
* 1873: Aus früheren Tagen.
* 1872: Ihrer Keines vergessen.
* 1872: Verirrt und gefunden (Aus dem Leben) (Kolekto de rakonti)
* 1878: Heimathlos. (kun li rakonto Am Silser- und am Gardasee und Wie Wiseli’s Weg gefunden wird)
* 1879: Aus Nah und Fern. (con li racontas Der Mutter Lied und Peppino, fast eine Räubergeschichte)
* 1879: Verschollen, nicht vergessen. Ein Erlebnis, meinen guten Freundinnen, den jungen Mädchen
* 1880: Heidi’s Lehr- und Wanderjahre. Digitalisat und Volltext im Deutschen Textarchiv
* 1880: Im Rhonethal
* 1880: Aus unserem Lande. (kun la rakonti Daheim und wieder draussen und Wie es in Waldhausen zugeht)
* 1881: Am Sonntag
* 1881: Heidi kann brauchen, was es gelernt hat.
* 1881: Ein Landaufenthalt von Onkel Titus.
* 1882: Kurze Geschichten für Kinder und auch für Solche, welche die Kinder lieb haben. (kun la rakonti Beim Weiden-Joseph, Rosen-Resli, Der Toni von Kandergrund, Und wer nur Gott zum Freunde hat, dem hilft er allerwegen! e In sicherer Hut)
* 1883: Zwei Volksschriften (kun la texti Ein goldener Spruch und Wie einer dahin kam, wo er nicht hin wollte)
* 1883: Wo Gritlis Kinder hingekommen sind. 
* 1884: Gritlis Kinder kommen weiter.
* 1885: Aus dem Leben eines Advocaten
* 1886: Kurze Geschichten für Kinder und auch für Solche, welche die Kinder lieb haben. (2ma Zweiter Band. (kun la rakonti Moni der Geissbub, Was der Grossmutter Lehre bewirkt, Vom This, der doch etwas wird, Am Felsensprung e Was Sami mit den Vögeln singt)
* 1887: Was soll denn aus ihr werden? Eine Erzählung für junge Mädchen
* 1888: Artur und Squirrel.
* 1888: Aus den Schweizer Bergen. (kun la rakonti In Hinterwald, Die Elfe von Intra e Vom fröhlichen Heribli)
* 1889: Was aus ihr geworden ist. Eine Erzählung für junge Mädchen.
* 1890: Einer vom Hause Lesa. Eine Geschichte für Kinder und auch für Solche, welche die Kinder lieb haben. unter Stefeli. Weitere Schicksale der Kinder vom Lesahof)
* 1890: Cornelli wird erzogen (Gotha, Friedrich Andreas Perthes)
* 1891: Volksschriften von Johanna Spyri. Zweiter Band. (kun la texti In Leuchtensee und Wie es mit der Goldhalde gegangen ist)
* 1892: Schloss Wildenstein.
* 1901: Die Stauffer-Mühle
Fred Sinowatz

**Fred Sinowatz**, historiisto e politikisto n. ye la 5ma di februaro 1929 til la 11ma di agosto 2008, esis kancelero di Austria de 1983 til 1986.
Avdullah Hoti

**Avdullah Hoti**, n. ye la 4ma di februaro 1976, esas politikisto di Kosovo. Ilu esas depos la 3ma di junio 2020 chefministro di Kosovo. Avdullah Hoti esas membro di la Demokratala Ligo di Kosovo/(LDK).

Avdullah Hoti studiis matematiko e jerado che la universitato de Prishtinë inter 1994 e 1998. Pos to ilu laboris kom docisto a la universitato en Prishtinë. Hoti promocis a la Universitato di Staffordshire en Stoke-on-Trent, Anglia. Ye la yaro 2012 Avdullah Hoti divenis profesoro di la universitato de Prishtinë

Ilu esas mariajita e havas du filiuli.

## Politikala kariero
* 2010 Membro en la direktantaro di la Demokratala Ligo di Kosovo/(LDK).
* 2010-2013 Vice-urbestro di la chefurbo Prishtinë.
* 2014 Membro di la parlamento di Kosovo.
* 2014-2017 Ministro di financo en la guverno di Isa Mustafa. 
* 2020 Vice-chefministro en la guverno di Albin Kurti. Ye la 3ma di junio 2020 Avdullah Hoti esas chefministro di Kosovo.
Listo pri nesuverena teritorii

**Nesuverena teritorio** esas regiono qua ne posedas plena nedependo politikala o suvereneso, tamen ol restas aparta di la integra areo de la lando qua kontrolas ol. Historiale, la maxim multa kolonii traktesas quale nesuverena teritorii, kelkafoye kun kelka politikala autonomeso.

Yen tabelo pri habitata nesuverena teritorii:

## Referi
Martin Klebba

**Martin Klebba** (n. ye la 23ma di junio 1969) esas Usana cinem-aktoro. Ilua maxim konocata rolo esas *Randall*, che televiziono-serio *Scrubs*. Che cinemo, ilu konocesas por sua rolo kom la pirato *Marty*, che cinematografuro "Pirati de Karibia" (*Pirates of the Caribbean*).
Jamil Mardam Bey

**Jamil Mardam Bey**, politikisto n. ye la 1894 til la 30ma di marto 1960 esis dufoye chefministro di Siria: de 1936 til 1939, ed itere pos la nedependo di la lando, de 1946 til 1948.

Mardam Bey decendis del Otomana generalo e statestro Lala Mustafa Pasha. Ilu studiis en Paris, ed esis un ek la fonderi di *Al-Fatat*, opozanta partiso en Siria, dum Otoman administrado. En 1916, ilu partoprenis en revolto qua demandis nedependo por omna Araba provinci del Otoman imperio, qua inspiresis da Hussein ibn Ali al-Hashimi, emiro de Mekka. Pro to, ilu kondamnesis a mortopuniso *in absentia* e fugis vers Europa.

Pos ke Otoman imperio vinkesis dum l'unesma mondomilito ilu retroiris a Siria. Ilu akompatis rejulo Faisal la 1ma di Irak dum la konfero pri paco di Paris, ube ilu probis impedar Franca okupado en Siria e Libano, sensucese. Ye la 24ma di julio 1920, pos ke Franci revokis rejulo Faisal la 1ma, Jamil Mardam Bey kondamnesis a mortopuniso. Ilu fugis vers Ierusalem e restis ibe til recevir amnestio en 1921, kande ilu retroiris a Damaskus. En 1927 ilu fondis la partiso *Bloc national*, qua deziris cesigar Franca administrado pacoze, vice uzar armizita lukto. En 1932 ilu divenis ministro pri Financi de la ministraro di Haqqi al-Azm. En 1936 ilu helpis organizar 6-dia striko kontre Franca administrado. La striko divenis violentoza, ed eventis morti en amba flanki. Pos to, Francia agnoskis *Bloc national* kom reprezentinto de la populo Siriana. La partiso signatis pakto pri nedependo kun Franca guverno, kambie suporto di Franca armeo se altra milito eventis en Europa.

Siria divenis nedependanta de Francia erste pos finir la duesma mondomilito, ye la 17ma di aprilo 1946. Jamil Mardam Bey itere divenis chefministro di la lando ye la 29ma di decembro 1946, e guvernis til la 17ma di decembro 1948.
Francisco Dueñas

**Francisco Dueñas Díaz**, doktoro pri legaro n. ye la 3ma di decembro 1810 til la 4ma di marto 1884 esis quarfoye prezidanto di Salvador: de mayo 1851 til januaro 1852, de februaro 1852 til februaro 1854, de la 1ma til la 12ma di februaro 1856, e de 1863 til 1871.
Lena Klenke

**Anna Lena Klenke** (n. ye la 25 di decembro 1995 en Berlin) esas German cinem-aktorino e televiziono-aktorino.

Lena Klenka divenis notora pro sua roli en la filmi Fack ju Göhte Fack ju Göhte 2 e Fack ju Göhte 3. Ja ye la yaro 2013 elu recevis la filmo-premio di la Germana stato Hesia.

## Filmografio

### Serii di televiziono
* 2014: Letzte Spur Berlin – Hunger
* 2015: SOKO Leipzig – Bewegliche Ziele
* 2015: Notruf Hafenkante – Fremde Heimat
* 2015: Lena Fauch – Du sollst nicht töten
* 2016: Unser Traum von Kanada: Sowas wie Familie
* 2017: Babylon Berlin
* 2019: 8 Tage
* 2019: How to Sell Drugs Online (Fast)
* 2020: Drinnen – Im Internet sind alle gleich

### Filmi di televiziono
* 2013: Komasaufen
* 2014: 
* 2015: Zwei Familien auf der Palme
* 2015: Die Neue
* 2016: 
* 2018: 
* 2019: Ottilie von Faber-Castell – Eine mutige Frau
* 2020: Das Mädchen am Strand

### Cinemo
* 2010: Das letzte Schweigen
* 2013: Fack ju Göhte
* 2015: Victoria
* 2015: Fack ju Göhte 2
* 2015: Die Klasse – Berlin '61
* 2017: Rock My Heart – Mein wildes Herz
* 2017: Fack ju Göhte 3
* 2018: Das schweigende Klassenzimmer
* 2020: Kokon

### Kurta filmi
* 2014: So schön wie Du
* 2019: Hot Dog
James Ensor

**James Sidney Edouard, barono Ensor** (n. ye la 13ma di aprilo 1860 til la 19ma di novembro 1949) esis Belga piktisto. Ilu partoprenis la movadi expresionismo e surealismo.
Asqar Uzaqbaýulı Mamïn

**Asqar Uzaqbaýulı Mamïn**, ekonomikisto e politikisto n. ye la 23ma di oktobro 1965, esis chefministro di Kazakstan de 2019 til 2022.
Sarah Michelle Gellar

**Sarah Michelle Prinze**, n. **Sarah Michelle Gellar** ye la 14 di aprilo 1977 en New York, esas Usana cinem-aktorino e televiziono-aktorino.

Elu divenis famoza pro la hororo-serio en la televiziono *Buffy the Vampire Slayer* (1997–2003) en qua elu pleis la titulo-heroino *Buffy Summers*. Sarah Michelle Geller anke pleis en la hororo-filmo *I Know What You Did Last Summer* (1997) e la  cinemo-filmo *Cruel Intentions* (1999).

Ye la yaro 2002 elu mariajis su kun la aktoro Freddie Prinze Jr. ed elu chanjis sua nomo en *Sarah Michelle Prinze*. La paro havas un filiino (n. ye 2009) ed un filiulo (n. ye 2012). La familio habitas en Los Angeles, Kalifornia.